朋友訂枱七點正, 朋友準時到, 等左一陣就有. 服務態度其實唔錯, 一舉手就即刻有人埋黎. 裝修光猛但逼夾, 兩部只有影像沒有聲浪的大電視照顧全場, 追劇的追劇, 傾計的傾計. "混醬枱"上居然提供白醋, 醒神! 蕃茄坑腩湯底好濃茄味, 酸酸甜甜好開胃, 坑腩炆得好林, 六條友搶住夾, 唔夠分. 特式食物有肥牛同牛脊, 脂肪均勻有牛味. 海參, 墨魚滑爽口. 今次無叫菜, 因為相比下略貴.  埋單每人$300, 個人感覺貴左少少, 但銅鑼灣區, 無計.